སྐབས་དེར་རྒན་ལགས་དེའི་ངོ་གདོང་ལ་སྐྱོ་ཉམས་ཤིག་དང་ལྷན།ཨ་ཁ་ཁ།ཁྱེད་རང་གིས་ངས་བཤད་པ་ལྟར་མ་བྱས་པས་དཔེ་བསགས་པ་རེད།ཁྱེད་རང་གི་ལག་པ་ང་ལ་མིག་སྟོན་དང་།ཞེས་གསུངས།སྐབས་དེར་དགེ་ཕྲུག་གིས་ཀྱང་ཡ་མཚན་དང་བཅས་ལག་པ་ཚུར་བརྐྱངས།རྒན་ལགས་ཀྱིས་ཁོའི་ལག་པར་ཞིབ་བལྟ་ཞིག་བྱས་པར།ལག་ངར་སྟེང་སྔར་མེད་ཀྱི་ཤ་རྟགས་ཤིག་ཡོད་པ་མཐོང་བས།ཨོ་ད་ཡིན་ན།དཔེ་བསགས་འདུགངས་ཁྱེད་རང་ལ་ཚོང་དཔོན་ནས་གང་སྤྲད་པ་དེ་འཁྱེར་ནས་ལོག་ཤོག་ལབ་མ་བྱུང་ངམ།ད་ཡིན་ན་ཆག་སྒོ་ལུང་པ་གང་བསླངས་འདུགད་གང་དྲགས་ཟེར་ནས་སྐྱོ་ཉམས་དང་བཅས་དབུགས་ཧལ་བཞིན་གསུངས་པས།དགེ་ཕྲུག་དེ་ཡ་མཚན་ཆེན་པོ་སྐྱེས་ནས་རྒན་ལགས་ལ་དེ་ལྟར་གནང་དོན་གྱི་རྒྱུ་མཚན་སྐོར་བཀའ་འདྲི་ཞུས།